aert es dair het kerckvelt inne leet ende es
wel groot xi boenden lxxx roeden Welke voirs
landen de voirs wyne hebben ende gebruycke
sal eenen tmijn van zesse jaen innegaende
te meye naistcomen Elcx jairs denbynne om
de hellicht van allen den vruchten die op de voirs
lande wassen selen Welke voirs vruchte de
voirs wynne sculdich sal zijn af te doen te binden
en in jans voirs schue te vueren en te tassene
sonder jans cost wel te vstaene als tvoirs
graen oft vruchten gebonden sullen sijn dat jan
oft zijn voirgange alsdan sullen moegen kiesen
den yersten oft den tweesten hoop op elc stucke
en alsoe voirt afdeilen totten lesten van dien
stucke ende de voirs wynne sal sculdich zijn
altijt dat yerste voed in zijns meests schue te
vueren tot dat alle tgraen inne sal zijn sond
argelist ende de wynne sal sculdich zijn den
voirgenge den montcost te geven en jan vand
men sal hem moten eene voirgenge doen
die den wyn sal hulpen bynden en tassen sijns
meests graen It de voirs wynne sal sculdich
zijn te ondhouden de hellicht vander bruggen die
over de beke te kerckvelde weert gaet met oic
den drincwat daen gelegen sonder sijns meests
cost Item de voirs wynne sal sculdich zijn te
ondhouden den wech tusschen de beke en tvoirs
hoff in sulker vuegen dat de goede liede ende
hij ald gevueghelijc moegen gaen ende varen
sond sijns meests cost Ende alle ande wege
dair de voirs jan soude moge inne gehouden
zijn van des voirs goets wegen ende desgelijcx
de beke vegen en ruyme bynnen den dorpe van
stertbeke dmen bevit dat jans goet van oude
tijden sculdich es van doene ende niet voirde
sonder argelist Ende al des voirs steet sal
de wynne sculdich sijn soe te tijde te doene dat
sijne meest oft zijne goeden daf gheen scade en
come oft achtdeel Ende in gevalle oft soe